open-index/open-wikipedia-markdown huggingface dataset:
Χαΐμ Μοσέ

Ο **Χαΐμ Μοσέ** (Εβραϊκά: חיים משה, γεν. 20 Σεπτεμβρίου 1955) είναι Ισραηλινός τραγουδιστής. Συγκαταλέγεται στους σημαντικότερους τραγουδιστές στο Ισραήλ και τη Μέση Ανατολή. Τραγουδάει κυρίως στα εβραϊκά, αλλά επίσης τραγουδά ελληνικά, τουρκικά και αραβικά τραγούδια. Ο Μοσέ γεννήθηκε στην Υεμένη από Εβραίους γονείς στο Ραμάτ Χασαρόν.

## Παραπομπές


## Εξωτερικοί σύνδεσμοι
* 

Κατηγορία:Ισραηλινοί μουσικοί
Μεταρρυθμιστική Κυβέρνηση της Δημοκρατίας της Κίνας

Η **Μεταρρυθμιστική Κυβέρνηση της Δημοκρατίας της Κίνας** (中華民國維新政府, *Zhōnghuá Mínguó Wéixīn Zhèngfǔ* ή 中華民国政府改革, Chūkaminkoku seifu kaikaku}) ήταν κινεζική προσωρινή κυβέρνηση, μη αναγνωρισμένου κράτους και ελεγχόμενου από την Ιαπωνία που υπήρχε από το 1938 έως το 1940 κατά τη διάρκεια του 2ου σινοϊαπωνικού πολέμουr.

## Ιστορία
Μετά την υποχώρηση των δυνάμεων της Κουομιντάνγκ από το Ναντσίνγκ το 1938 και μετά την ήττα τους στη μάχη του Ναντσίνγκ, οι Ιάπωνες εξουσιοδότησαν τη δημιουργία ενός συνεργαζόμενου καθεστώτος για να προσδώσουν "νομιμότητα" τοπικού ελέγχου στις κατεχόμενες περιοχές της κεντρικής και της νότιας Κίνας. Η Βόρεια Κίνα βρισκόταν ήδη υπό την Προσωρινή Κυβέρνηση της δημοκρατίας της Κίνας από τον Δεκέμβριο του 1937 και ανέλαβε τον έλεγχο των επαρχιών Τσιανγκσού, Τσετσιάνγκ και Ανχουέι όπως επίσης και των δύο δήμων του Ναντσίνγκ και της Σανγκάης. Οι δραστηριότητες της κυβέρνησης επιβλέπονταν από "συμβούλους" του ιαπωνικού αυτοκρατορικού στρατού. Η αποτυχία των Ιαπώνων να δώσουν πραγματική εξουσία στη μεταρρυθμιστική κυβέρνηση την απαξίωσε στα μάτια των γηγενών, γεγονός που την περιόρισε στο ρόλο της περιορισμένης προπαγάνδας των ιαπωνικών αρχών.

Η μεταρρυθμιστική κυβέρνηση, μαζί με την προσωρινή κυβέρνηση της Δημοκρατίας της Κίνας συγχωνεύτηκαν στην αναδιοργανωμένη εθνική κυβέρνηση στις 30 Μαρτίου 1940.

## Παραπομπές σημειώσεις


## Αναφορές
*
*
*

Κατηγορία:Ιστορία της Δημοκρατίας της Κίνας
Κατηγορία:Δεύτερος Σινοϊαπωνικός Πόλεμος
Κατηγορία:Πρώην εξαρτημένα κράτη
Κατηγορία:Προσωρινές κυβερνήσεις
Κατηγορία:Δυνάμεις του Άξονα
Ζαϊντίγια

Η **Ζαϊντίγια** ή **Ζαϊντισμός** (Αραβικά: الزيدية *az-zaydiyya*, επίθετο του **Zaidi** η **Zaydi**) είναι πρώιμη σέκτα που ξεπήδησε κατά τον 8ο αι. από το σιιτικό Ισλάμ και πήρε το όνομά της από τον Ζαΐντ ιμπν Αλί, εγγονό του Χουσεΐν ιμπν Αλί. Οι ακόλουθοι της Ζαϊντίγια αποτελούν το 35-40% των Μουσουλμάνων στην Υεμένη. Οι Ζαϊντί σιίτες έχουν μια μοναδική προσέγγιση στη σιιτική ισλαμική σκέψη και επί του παρόντος είναι η κυρίαρχη πολιτική και ένοπλη δύναμη της Υεμένης, μετά την Επανάσταση των Χούτι στην Υεμένη κατά της σουνιτικής κυβέρνησης το 2014 και το 2015.

## Παραπομπές σημειώσεις
 

## Εξωτερικοί σύνδεσμοι
* Zayiddiyah
* Zaydism
* Majlais Al Mohammed

Κατηγορία:Ζαϊντισμός
Σείριος (ποταμός)

Ο **Σείριος**, επίσης γνωστός ως **Ρέμα Γοργόπης** ή **Πλατύ Ρέμα**, είναι ποταμός της Μακεδονίας που πηγάζει από το όρος Πάικο και, έπειτα από μια σύντομη διαδρομή, καταλήγει στον ποταμό Αξιό στα ανατολικά του Καμποχωρίου. 

## Περιγραφή
Ο Σείριος, ο οποίος αποτελεί παραπόταμο του ποταμού Αξιού, πηγάζει από τις ανατολικές πλαγιές του Πάικου. Ο κύριος κλάδος του είναι o *Στραβοπόταμος* ή *Μαύρο ποτάμι*, που πηγάζει δυτικά των Λιβαδίων και διασχίζει τις ανατολικές πλαγιές του Πάικου ανάμεσα στην Καστανερή και την Κάρπη, όπου παίρνει το όνομα *Μαυροπόταμος*. Στο μέσο ρου του Σείριου που λέγεται *Μαυροπόταμος* χύνονται και οι πηγές της κορυφής Κοκκινόπετρα ή Καντάστι, 1607μ. υψόμετρο. Στη συνέχεια φτάνει βόρεια της Γουμένισσας, όπου συναντά τον άλλο μεγάλο κλάδο, το *Μεγάλο ποτάμι*. 

Το *Μεγάλο ποτάμι* πηγάζει σε υψόμετρο 1.307 μέτρα δυτικά της Καστανερής και νότια των Λιβαδίων. Σ' αυτό χύνονται οι πηγές της Καστανερής. Έπειτα ο ποταμός περνά ανατολικά της Γρίβας και φτάνει βόρεια της Γουμένισσας όπου εκβάλλει στο *Μαυροπόταμο*, τον κύριο κλάδο του Σείριου, στη θέση *"Δυο Ποτάμια"*. 

Κατόπιν, ο Σείριος περνά δυτικά της Γοργόπης όπου συναντά τον τρίτο κλάδο, το *Χαλιά*. Ο *Χαλιάς* πηγάζει από το δάσος ανάμεσα στην Κάρπη και την Πηγή. Μετά τη Γοργόπη ο Σείριος συνεχίζει την ανατολική του πορεία, περνάει βόρεια του Καμποχωρίου και εκβάλλει στον Αξιό μετά από μια πορεία 38 χιλιομέτρων περίπου. 

Ο Σείριος είναι γνωστός από την αρχαιότητα για τα μεγάλα πλατάνια και τις οξιές που φύονται στις όχθες του και δημιουργούν μια παχιά σκιά μέσα στην οποία ρέουν τα κρύα νερά του. Ο ποταμός έχει ροή όλο το έτος και υδρεύει την ευρύτερη περιοχή του Δήμου Παιονίας, ενώ την άνοιξη είναι ιδιαίτερα ορμητικός. Στο ορεινό του τμήμα σχηματίζονται πολλοί καταρράκτες ενώ στο κατώτερο τμήμα του *Στραβοπόταμου*, που ονομάζεται *Μαύρο ποτάμι*, υπάρχει έντονη αλιευτική δραστηριότητα.

## Πηγές
*Όμορφος κόσμος, μαγικός, Φθινοπωρινή βόλτα στο πανέμορφο όρος Πάικο
*Υπουργείο Αγροτικής Ανάπτυξης, Αποτελέσματα Λεκάνης Αξιού, Υδρογεωλογικά Στοιχεία 
*Δήμος Παιονίας, Οι δρόμοι του κρασιού στη Γουμένισσα 

Κατηγορία:Παραπόταμοι του Αξιού
Κατηγορία:Ποταμοί της Μακεδονίας
Κατηγορία:Γεωγραφία του Κιλκίς
Ισμαηλισμός

Ο **Ισμαηλισμός** (Αραβικά: الإسماعيلية, *al-Ismāʿīliyya*, Περσικά: اسماعیلیان, Κουρδικά: Ismaili, Esmāʿiliyān) είναι κλάδος του σιιτικού Ισλάμ, οι οπαδοί του οποίου είναι επίσης γνωστοί ως **Επταδιστές**. Οι  (ΔΦΑ:ˌ|ɪ|s|m|eɪ|ˈ|ɪ|l|i)) αντλούν το όνομά τους από την αποδοχή του Ισμαήλ ιμπν Τζαφάρ ως ορισμένου πνευματικού διαδόχου του ιμάμη Τζαφάρ αλ-Σαντίκ, διαφέροντας από την κύρια τάση του Σιιτισμού, τους Δωδεκαδιστές, οι οποίοι αποδέχονται τον Μούσα αλ-Καντίμ, νεότερο αδελφό του Ισμαήλ, ως ιμάμη.

Η θεολογία του Ισμαηλισμού αντλείται από την εποχή του Μωάμεθ και ως θρησκευτική σέκτα ο Ισμαηλισμός έγινε ένας από τους μεγαλύτερους κλάδους του Σιιτισμού. Με το Χαλιφάτο των Φατιμιδών απέκτησε πολιτική δύναμη από τον 10ο έως τον 12ο αιώνα μ.Χ.. Οι Ισμαηλίτες πιστεύουν στη Μοναδικότητα του Θεού, όπως επίσης και στην ολοκλήρωση της Θείας Αποκάλυψης μέσω του Μωάμεθ, τον οποίο βλέπουν ως "τελευταίο Προφήτη και Αγγελιαφόρο του Θεού προς όλη την Ανθρωπότητα". Οι Ισμαηλίτες και οι Δωδεκαδιστές αποδέχονται τους ίδιους αρχικούς ιμάμηδες από τους απογόνους του Μωάμεθ μέσω της κόρης του Φατιμά και του Αλή (Αλίδες) και για αυτό μοιράζονται αρκετή από την πρώιμη ιστορία τους. Και οι δύο ομάδες βλέπουν την οικογένεια του Μωάμεθ («Λαός του Οίκου», ahl al-bayt) ως θεϊκά επιλεγμένη, αλάνθαστη και καθοδηγούμενη από τον Θεό για να καθοδηγήσει την ισλαμική κοινότητα, πεποίθηση που τους διακρίνει από τον σουνιτικό κλάδο του Ισλάμ.

## Παραπομπές σημειώσεις


## Εξωτερικοί σύνδεσμοι

* 
* Encyclopaedia Iranica, ISMAʿILISM
* Ismaili Gnosis Blog
* Ismaili Web Amaana
* Institute of Ismaili Studies
* Aga Khan Development Network
* Alavi Bohras
* Introductory lecture on Ismailism, on YouTube
Τρυγικό καλιονάτριο

thumb|Τρυγικό καλιονάτριο
Το **τρυγικό καλιονάτριο** είναι ένα διπλό άλας του τρυγικού οξέος με κατιόντα καλίου και νατρίου σε ίσες αναλογίες. Ο μοριακός του τύπος είναι KNaC4H4O6. Είναι γνωστό και ως «άλας Seignette» ή «άλας Rochelle», από την ονομασία του γάλλου φαρμακοποιού στον οποίο αποδίδεται η πρώτη παρασκευή, Elie Seignette (1632-1698), που διατηρούσε φαρμακείο στη πόλη Λα Ροσέλ (La Rochelle) της Γαλλίας.

Στη χημεία το άλας είναι γνωστό κυρίως για τη χρήση του στην παρασκευή του φελίγγειου υγρού. Το 1880 οι αδελφοί Πιερ και Ζακ Κιουρί ανακάλυψαν ότι οι κρύσταλλοι του τρυγικού καλιονατρίου έχουν πιεζοηλεκτρικές ιδιότητες, δηλαδή παράγουν ηλεκτρική τάση όταν βρίσκονται υπό μηχανική πίεση. Αυτή η ιδιότητα οδήγησε σε ευρεία χρήση κρυστάλλων του άλατος στην ανάπτυξη ακουστικών, μικροφώνων και άλλων παρόμοιων συσκευών. 

Σήμερα χρησιμοποιείται ως πρόσθετο τροφίμων, και συγκεκριμένα ως ρυθμιστής οξύτητας, φέροντας τον κωδικό **Ε337**.

## Παραπομπές


Κατηγορία:Ενώσεις καλίου
Κατηγορία:Ενώσεις νατρίου
Μαρία Κυπριωτάκη - Περράκη

Η **Μαρία Κυπριωτάκη - Περράκη** (27 Δεκεμβρίου 1932 - 6 Φεβρουαρίου 2015) ήταν Ελληνίδα ιατρός και πολιτικός, στενή συνεργάτιδα της Μαργαρίτας Παπανδρέου. Διετέλεσε βουλευτής και υφυπουργός του ΠΑΣΟΚ, καθώς και διοικήτρια του ΟΓΑ. Είχε σημαντική επιρροή στην νομιμοποίηση των αμβλώσεων στην Ελλάδα το 1986.

## Βιογραφικά στοιχεία
Γεννήθηκε το 1932 στο Ηράκλειο Κρήτης. Σπούδασε στην Ιατρική Σχολή του Πανεπιστημίου Αθηνών και ειδικεύτηκε στη χειρουργική γυναικολογία.

## Πολιτική Σταδιοδρομία
Υπήρξε ιδρυτικό στέλεχος του ΠΑΣΟΚ, προερχόμενη από γνωστή αντιστασιακή οικογένεια του Ηρακλείου ασχολήθηκε από νωρίς με τα κοινά και διετέλεσε γραμματέας του Τομέα Γυναικών, καθώς και πρόεδρος της Ένωσης Γυναικών Ελλάδος (ΕΓΕ), της οποίας υπήρξε ιδρυτικό μέλος, μαζί με την Μαργαρίτα Παπανδρέου.

Εκλέχθηκε βουλευτής Β΄ Αθηνών το 1977 και το 1981 και βουλευτής Ηρακλείου το 1985.

Διετέλεσε υφυπουργός Κοινωνικών Υπηρεσιών από τον Οκτώβριο του 1981 μέχρι τον Ιούλιο του 1982, υφυπουργός Υγείας και Πρόνοιας από τον Ιούλιο του 1982 μέχρι τον Ιούνιο του 1985, υφυπουργός Υγείας, Πρόνοιας και Κοινωνικών Ασφαλίσεων από τον Απρίλιο μέχρι τον Οκτώβριο του 1986, και υφυπουργός Προεδρίας της Κυβερνήσεως, αρμόδια για θέματα ισότητας των δύο φύλων, από το Νοέμβριο του 1988 μέχρι τον Ιούλιο του 1989.

## Πολιτικό Έργο
Στη Βουλή πρωτοστάτησε και εισηγήθηκε την αποποινικοποίηση των αμβλώσεων (1986). Συνέβαλε επίσης αποφασιστικά στην δημιουργία του δεσμού του οικογενειακού προγραμματισμού.

Θεωρείται η πολιτικός που εμπνεύστηκε και πάλεψε για την δημιουργία των μονάδων απεξάρτησης του ΟΚΑΝΑ, με σημαντική επίσης συνεισφορά στην δημιουργία των ΚΑΠΗ. Επιπλέον μαζί με τον Γιώργο Γεννηματά και τον Παρασκευά Αυγερινό, ήταν μια από τους βασικούς πρωτεργάτες του Εθνικού Συστήματος Υγείας (Ε.Σ.Υ.).

Τέλος, διετέλεσε και Διοικήτρια του ΟΓΑ στην τελευταία κυβέρνηση του Ανδρέα Παπανδρέου (1993 - 1996).

## Θάνατος
Απεβίωσε τον Φεβρουάριο του 2015, σε ηλικία 82 ετών.

## Πηγές


Κατηγορία:Έλληνες χειρουργοί
Κατηγορία:Έλληνες γυναικολόγοι
Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Β΄ Αθηνών
Κατηγορία:Βουλευτές Ηρακλείου
Κατηγορία:Έλληνες υφυπουργοί Κοινωνικών Υπηρεσιών
Κατηγορία:Έλληνες υφυπουργοί Υγείας και Πρόνοιας
Κατηγορία:Έλληνες υφυπουργοί Προεδρίας
Κατηγορία:Έλληνες υφυπουργοί Υγείας Πρόνοιας και Κοινωνικών Ασφαλίσεων
Κατηγορία:Διοικητές του ΟΓΑ
Ρούλα Κακλαμανάκη

Η **Σταυρούλα (Ρούλα) Κακλαμανάκη** (1935 - 5 Ιανουαρίου 2013) ήταν Ελληνίδα δικαστικός, συγγραφέας και πολιτικός.

## Βιογραφικά στοιχεία
Γεννήθηκε το 1935 στον Πειραιά αλλά καταγόταν από τη Μονεμβασιά. Σπούδασε στη Νομική Σχολή Αθηνών και ακολούθησε καριέρα στο δικαστικό κλάδο. Ήταν θεία του Ολυμπιονίκη Νίκου Κακλαμανάκη.

Έγινε γνωστή από τη γενναία στάση της στην υπόθεση Ρολφ Πόλε: όταν ο τότε εισαγγελέας του Αρείου Πάγου Ευστάθιος Μπλέτσας άσκησε πειθαρχική δίωξη κατά των δικαστών Χ. Σαρτζετάκη, Σ. Βάλλα και Κ. Αλεξόπουλου που είχαν απορρίψει το αίτημα έκδοσης στη Γερμανία του καταζητούμενου για τρομοκρατική δράση Ρολφ Πόλε, η Κακλαμανάκη (τότε πρόεδρος Πρωτοδικών) δημοσίευσε στις εφημερίδες ανοικτή επιστολή κατά του Μπλέτσα όπου ανέφερε:

«*Δεν έχετε το δικαίωμα κύριε Εισαγγελέα. Η ανεξαρτησία της Δικαιοσύνης που σε πολλές εγκυκλίους σας προς τους δικαστικούς λειτουργούς τονίσατε και εξήρατε λειτουργεί προς όλες τις κατευθύνσεις. Είναι αρχή και θεσμός. Εκείνοι που επιδιώκουν την εξουδετέρωση του θεσμού αυτού (συνταγματικά κατοχυρωμένου σε διεθνή κλίμακα) και την υπαλληλοποίηση του δικαστικού κλάδου δεν έπρεπε να βρουν στο πρόσωπό σας το κατάλληλο όργανο. Άραγε τούτο το πλήγμα στο διάτρητο στήθος της Δικαιοσύνης μας είναι η χαριστική βολή;*»

Παρά τη γενική επιδοκιμασία που είχε η στάση της, ασκήθηκε δίωξη εις βάρος της από την εισαγγελία Εφετών και κλήθηκε σε απολογία έξι μήνες αργότερα. Το πειθαρχικό συμβούλιο του Αρείου Πάγου συνεδρίασε σε δύο βαθμούς και της επέβαλε την πειθαρχική ποινή της «προσωρινής παύσεως ενός μηνός για συμπεριφορά ασυμβίβαστη προς το αξίωμά της, θίγουσα το γόητρο της Δικαιοσύνης». Ακολούθησε η δυσμενής της μετάθεση από την Αθήνα στην Καρδίτσα, με την αιτιολογία της «απώλειας του κύρους της ως δικαστή».

Η Ρούλα Κακλαμανάκη εκλέχθηκε βουλευτής του ΠΑΣΟΚ στην Α΄ Αθηνών το 1981 και το 1985. Στις κυβερνήσεις του Ανδρέα Παπανδρέου διετέλεσε υφυπουργός Κοινωνικών Υπηρεσιών (1981 - 1982), υφυπουργός Κοινωνικών Ασφαλίσεων (1982 - 1985), υφυπουργός Υγείας, Πρόνοιας και Κοινωνικών Ασφαλίσεων (1985 - 1986) και υφυπουργός Εθνικής Παιδείας και Θρησκευμάτων (1988).

Είχε πλούσιο συγγραφικό έργο και μεταξύ άλλων συνέγραψε βιογραφία του Ανδρέα Παπανδρέου σε τρία μέρη: *Ανδρέας Παπανδρέου ο ανερχόμενος ηγέτης 1919-1981*, *Ανδρέας Παπανδρέου ο οραματιστής και ο μεταρρυθμιστής 1981-1985*, και *Ανδρέας Παπανδρέου ο τελευταίος μάγος της ελληνικής πολιτικής 1985-1996*.

Απεβίωσε στις 5 Ιανουαρίου 2013 στο Γενικό Νοσοκομείο Αθηνών «Αλεξάνδρα» σε ηλικία 78 ετών.

## Πηγές


Κατηγορία:Έλληνες δικαστικοί
Κατηγορία:Έλληνες συγγραφείς του 20ού αιώνα
Κατηγορία:Βουλευτές εκλεγμένοι με το ΠΑΣΟΚ
Κατηγορία:Έλληνες βουλευτές διαγραφέντες
Κατηγορία:Βουλευτές Α΄ Αθηνών
Κατηγορία:Έλληνες υφυπουργοί Κοινωνικών Υπηρεσιών
Κατηγορία:Έλληνες υφυπουργοί Υγείας Πρόνοιας και Κοινωνικών Ασφαλίσεων
Κατηγορία:Έλληνες υφυπουργοί Εθνικής Παιδείας και Θρησκευμάτων
Κατηγορία:Έλληνες υφυπουργοί Κοινωνικών Ασφαλίσεων
Τριφύλλι

thumb|right|Τριφύλλι
Το **Τριφύλλι** (αναφέρεται συνήθως στο είδος *Trifolium dubium* και στις ποικιλίες της Μηδικής) ανήκει στα Ψυχανθή φυτά. Τα πιο γνωστά είδη του γένους είναι το λευκό (*Trifolium repens*) και το κόκκινο (*Trifolium pratense*).

Ανθεί κυρίως σε εύκρατα κλίματα, αλλά και σε τροπικά κλίματα. Κυρίως στο βόρειο ημισφαίριο, αλλά αρκετά είδη υπάρχουν και στη Νότια Αμερική και στην Αφρική.

Ο νεαρός βλαστός του τριφυλλιού (*shamrock*) αποτελεί το εθνικό σύμβολο της Ιρλανδίας, καθώς συνδέεται με τον Άγιο Πατρίκιο, καθώς και σύμβολο του Π.Α.Ο..

## Καλλιέργεια
Πολλά είδη του τριφυλλιού καλλιεργούνται εκτενώς ως φυτά ζωοτροφής. Οι πιο δημοφιλείς ποικιλίες για αυτόν τον σκοπό είναι το λευκό τριφύλλι *Trifolium repens* και το κόκκινο τριφύλλι *Trifolium pratense*. Το φυτό, είτε σπαρμένο μόνο του, είτε σε συνδυασμό με ήρα, είναι ενσίρωση για πολλούς λόγους: μεγαλώνει ελεύθερα, ξαναφυτρώνοντας έπειτα από επαναλαμβανόμενους θερισμούς· παράγει άφθονη καλλιέργεια· είναι γευστικό και θρεπτικό για τα ζωντανά· διορθώνει την περιεκτικότητα αζώτου του εδάφους, μειώνοντας την ανάγκη για συνθετικά λιπάσματα· μεγαλώνει σε ένα μεγάλο εύρος εδαφών και κλιμάτων· και είναι κατάλληλο είτε για βοσκή είτε για χλωρή κομποστοποίηση.

## Εικόνες

Αρχείο:Trifolium sp.001 - Carballo.JPG|Τριφύλλι
Αρχείο:Trifolium repens Leaf April 2, 2010.jpg|Λευκό τριφύλλι
Αρχείο:Four Leaf Clover 068.jpg|Τετράφυλλο τριφύλλι
Αρχείο:1581 Bunting clover leaf map.jpg|Ο κόσμος σε σχήμα τριφυλλιού. Χάρτης του 1581.


## Δείτε επίσης
* Θαλασσινό τριφύλλι (Trifolium squamosum/maritimum)
* Λευκό τριφύλλι (Trifolium repens)
* Τετράφυλλο τριφύλλι, μια σπάνια εκδοχή του Trifolium repens

## Παραπομπές


## Πηγές
* Α. Ακουμιανάκη, Ε. Ευθυμιάδου, Κ. Τσιγκριστάρης, *Φυτά Κηποτεχνίας*, 2009.
* gbt.aua.gr Τάξη: Fabales.

## Εξωτερικοί σύνδεσμοι
* 
* 

Κατηγορία:Ψυχανθή
Κατηγορία:Ευρωπαϊκή χλωρίδα
Κώστας Ασλάνης

Ο **Κώστας Ασλάνης** είναι Έλληνας πολιτικός.

Γεννήθηκε το 1941 στο Καινούργιο Χωριό Πεδιάδος. Σπούδασε πολιτικός μηχανικός στο Εθνικό Μετσόβιο Πολυτεχνείο.

Διετέλεσε βουλευτής Ηρακλείου με το ΠΑΣΟΚ από το 1977 μέχρι το 1989, και υφυπουργός Συγκοινωνιών από τον Ιούλιο του 1982 μέχρι τον Ιούνιο του 1985.

Το 1994 εκλέχθηκε δήμαρχος Ηρακλείου με τη στήριξη του ΠΑΣΟΚ και επανεκλέχθηκε για δεύτερη θητεία το 1998, παραμένοντας δήμαρχος ως το 2002.

Στη δεύτερη θητεία του χρηματοδότησε την ανεκτέλεστη μελέτη για την ανάπτυξη τραμ στο Ηράκλειο, ενόψει της Ολυμπιάδας του 2004

## Πηγές

* Εφημ. Τα Νέα, Το Ηράκλειο Κρήτης αποκτά τραμ, 15/03/2000

Κατηγορία:Έλληνες πολιτικοί μηχανικοί
Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Ηρακλείου
Κατηγορία:Έλληνες υφυπουργοί Συγκοινωνιών
Κατηγορία:Δήμαρχοι Ηρακλείου
Ανδρέας Καζάζης

Ο **Ανδρέας Καζάζης** του Αλεξάνδρου είναι Έλληνας πολιτικός.

Γεννήθηκε το 1929 στη Θεσσαλονίκη. Σπούδασε νομικά στο Αριστοτέλειο Πανεπιστήμιο Θεσσαλονίκης και οικονομικές και πολιτικές επιστήμες στο London School of Economics.

Εκλέχθηκε βουλευτής Α΄ Θεσσαλονίκης με το ΠΑΣΟΚ το 1981, και διετέλεσε υφυπουργός Εμπορίου από τον Ιανουάριο του 1984 μέχρι τον Ιούνιο του 1985, στην πρώτη κυβέρνηση του Ανδρέα Παπανδρέου.
## Πηγές


Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Α΄ Θεσσαλονίκης
Κατηγορία:Έλληνες υφυπουργοί Εμπορίου
Ιωάννης Τσακλίδης

Ο **Ιωάννης Τσακλίδης** είναι Έλληνας πολιτικός.

Γεννήθηκε το 1951 στο Χορτοκόπι Καβάλας. Σπούδασε πολιτικός μηχανικός στην Πολυτεχνική Σχολή του Αριστοτελείου Πανεπιστημίου Θεσσαλονίκης.

Διετέλεσε βουλευτής Καβάλας του ΠΑΣΟΚ έχοντας εκλεγεί σε όλες τις αναμετρήσεις πρώτος από το 1981 έως το 2007. Χρημάτισε υφυπουργός Περιβάλλοντος, Χωροταξίας και Δημοσίων Έργων (ΥΠΕΧΩΔΕ) τα διαστήματα 1988 - 1989, 1994 - 1996 και 2001 - 2004.

Από τον Μάρτιο του 2010 έως τον Δεκέμβριο του 2012 ήταν πρόεδρος της Εγνατίας Οδού ΑΕ. Τα περισσότερα έργα στην Καβάλα έχουν τη σφραγίδα του.

## Πηγές


Κατηγορία:Έλληνες πολιτικοί μηχανικοί
Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Καβάλας
Κατηγορία:Έλληνες υφυπουργοί Περιβάλλοντος, Χωροταξίας και Δημοσίων Έργων
Δράμα (αποσαφήνιση)

Με την ονομασία **δράμα** μπορεί να αναφέρονται:

* Δράμα (πόλη), πόλη της Ελλάδας.
* Δράμα (λογοτεχνία), λογοτεχνικό είδος.
* Δράμα (ακταιωρός), πλοίο του ελληνικού πολεμικού ναυτικού.
* Νομός Δράμας, νομός της Ελλάδας.
* Δράμα (κινηματογράφος και τηλεόραση), είδος κινηματογραφικής ταινίας ή τηλεοπτικής σειράς. 
* Εκλογική περιφέρεια Δράμας, εκλογική περιφέρεια της Ελλάδας.
Μιζάο Οκάουα

Η **Μιζάο Οκάουα** (*[[Ιαπωνικά|Ιαπωνική γλώσσα]]* 大川 ミサヲ, 5 Μαρτίου 1898 - 1 Απριλίου 2015) ήταν Ιαπωνίδα υπεραιωνόβια, κάτοχος του τίτλου του γηραιότερου ανθρώπου στον κόσμο. Πέθανε στην Οσάκα της Ιαπωνίας σε ηλικία 117 ετών και 27 ημερών.

## Παραπομπές


Κατηγορία:Υπεραιωνόβιοι
Nights In The Dark

Το "**Nights In The Dark**" είναι το δεύτερο στούντιο άλμπουμ των California X. Κυκλοφόρησε στις 13 Ιανουαρίου του 2015 από την Don Giovanni Records. Παραγωγός ήταν ο Justin Pizzoferrato, γνωστός για τις συνεργασίες του με τους Dinosaur Jr..

## Κομμάτια

## Συντελεστές
* Lemmy Gurtowsky - φωνή
* Dan Jones  - μπάσο
* Cole Lanier - ντραμς
* Zacky Brower - κιθάρα
* Justin Pizzoferrato - μηχανικός, παραγωγή
* Carl Saff - mastering

## Θέσεις στα τσάρτς
* *Billboard* Top Heatseekers - 21

## Παραπομπές


Κατηγορία:Άλμπουμ του 2015
Τσέζαρε Μαλντίνι

Ο **Τσέζαρε Μαλντίνι** (ιταλ.: *Cesare Maldini*, 5 Φεβρουαρίου 1932 - 3 Απριλίου 2016) ήταν Ιταλός διεθνής ποδοσφαιριστής, που αγωνιζόταν ως αμυντικός, και προπονητής ποδοσφαίρου.

Ξεκίνησε την αγωνιστική του σταδιοδρομία από την ομάδα της Τριεστίνα το 1952 και το 1954 μεταγράφηκε στη Μίλαν. Έως το 1966 που αποχώρησε (για να κλείσει την καριέρα του στην Τορίνο την περίοδο 1966-67) ο Τσέζαρε Μαλντίνι έλαβε μέρος σε σχεδόν 350 επίσημους αγώνες, κατακτώντας τέσσερις εγχώριους τίτλους πρωταθλητή και έναν ευρωπαϊκό (1962-63). Σαν προπονητής (έως και το 2002) εργάσθηκε στη Μίλαν (2 φορές), στην Εθνική Ομάδα (ως βοηθός και ως πρώτος προπονητής σε τμήματα υποδομών), στην Πάρμα, τη Φότζα, την Τερνάνα και την Εθνική Ομάδα της Παραγουάης. Είναι ο πατέρας του ρέκορντμαν συμμετοχών της Μίλαν, επίσης διεθνή Πάολο Μαλντίνι και παππούς των Κριστιάν και Ντανιέλ Μαλντίνι, επίσης ποδοσφαιριστών της ομάδας. Ο Τσέζαρε Μαλντίνι είναι μέλος του *Hall of Fame* της Μίλαν

Απεβίωσε το 2016 σε ηλικία 84 ετών.

## Παραπομπές


## Εξωτερικοί σύνδεσμοι
*
* Ο Τσέζαρε Μαλντίνι στο gazzetta.gr

Κατηγορία:Ιταλοί ποδοσφαιριστές
Κατηγορία:Ποδοσφαιριστές Εθνικής Ιταλίας
Κατηγορία:Ιταλοί προπονητές ποδοσφαίρου
Κατηγορία:Προπονητές ποδοσφαίρου Εθνικής Ιταλίας
Κατηγορία:Ποδοσφαιριστές ΑΚ Μίλαν
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Τορίνο ΦΚ
Κατηγορία:Ποδοσφαιριστές Παγκοσμίου Κυπέλλου 1962
Κατηγορία:Αμυντικοί ποδοσφαιριστές
Κατηγορία:Προπονητές Παγκοσμίου Κυπέλλου Ποδοσφαίρου 1998
Κατηγορία:Προπονητές ποδοσφαίρου Σέριε Α
Κατηγορία:Προπονητές ποδοσφαίρου Παγκοσμίου Κυπέλλου 2002
Zëri i Popullit

Η ***Zëri i Popullit*** (Ελληνικά: *"Η Φωνή του Λαού"*) είναι καθημερινή εφημερίδα με τόπο έκδοσης τα Τίρανα στην αλβανική γλώσσα. Πρωτοκυκλοφόρησε στις 25 Αυγούστου 1942 ως όργανο του Κομμουνιστικού Κόμματος όταν το Βασίλειο της Αλβανίας αποτελούσε προτεκτοράτο της Φασιστικής Ιταλίας. Αποτελούσε ένα από τα κύρια παράνομα έντυπα του αντιφασιστικού αγώνα στη χώρα, ενώ αρχισυντάκης του ήταν ο αρχηγός της κομμουνιστικής αντίστασης Ενβέρ Χότζα.

Η εφημερίδα στην αρχή προσπαθεί να καταγράψει τους αγώνες του αντιστασιακού κινήματος με ένα πέπλο κομμουνιστικής ιδεολογίας για να συγκεκριμενοποιηθεί μεταπολεμικά ως καθαρά κομμουνιστικό έντυπο. Το 1948, η εφημερίδα θα αποτελέσει το επίσημο έντυπο του Εργατικού Κόμματος της Αλβανίας (μεταγενέστερα "Κομμουνιστικό κόμμα της Αλβανίας") μέχρι το τέλος της Σοσιαλιστικής Δημοκρατίας της Αλβανίας το 1992. Για δεκαετίες, οι σελίδες της εφημερίδας αντανακλούν την επίσημη θέση της κυβέρνησης, μεταφέροντας τις αποφάσεις και την προπαγάνδα του κομμουνιστικού κόμματος, ενώ συνετέλεσε και στην προσωπολατρεία του ηγέτη της χώρας Ενβέρ Χότζα έως τον θάνατό του το 1985.

Η εφημερίδα αποτελεί σήμερα το όργανο του Σοσιαλιστικό Κόμμα της Αλβανίας, που αποτελεί διάδοχο κόμμα του Εργατικού Κόμματος. Το 2011, η κυκλοφορία της εφημερίδας έφτανε τα 25.000 αντίτυπα ημερησίως. Στο οπισθόφυλλο της εφημερίδας υπάρχουν άρθρα στην αγγλική γλώσσα.

## Παραπομπές


Κατηγορία:Εφημερίδες με τόπο έκδοσης την Αλβανία
Κατηγορία:Κομμουνιστικές εφημερίδες στην Αλβανία
That Dog

Οι **That Dog** (εμφανίζονται σαν **that dog.**) είναι ροκ μπάντα από το Λος Άντζελες που σχηματίστηκε το 1991 και διαλύθηκε το 1997. Ωστόσο επανενώθηκαν το 2011 και ετοιμάζουν νέο υλικό. Η μπάντα αποτελείται από την Anna Waronker (τραγουδίστρια, κιθάρα), την Rachel Haden (μπάσο, φωνητικά), την αδερφή της, Petra Haden (βιολί, φωνητικά) και τον Tony Maxwell στα ντραμς. Τα μέλη της μπάντας είναι κοντινοί φίλοι με τον Beck και τους Weezer.

## Μέλη
* Anna Waronker – φωνή, κιθάρα
* Petra Haden – βιολί, φωνητικά
* Rachel Haden – μπάσο, φωνητικά
* Tony Maxwell – ντραμς

## Δισκογραφία
* 1993/1994 - *[[That Dog (άλμπουμ)|that dog.]] * -  4AD (Ηνωμένο Βασίλειο), DGC Records (ΗΠΑ)
* 1995 - *[[Totally Crushed Out!]]* -  DGC Records
* 1997 - *[[Retreat from the Sun]]* - DGC Records, Geffen (Ιαπωνία)

## Εξωτερικοί σύνδεσμοι
* https://web.archive.org/web/20051125161640/http://www.annawaronker.com/
* http://www.allmusic.com/artist/that-dog-mn0000031769

Κατηγορία:Αμερικανικά indie rock συγκροτήματα
Κατηγορία:Μουσικά συγκροτήματα από το Λος Άντζελες
Χαράλαμπος Φλόκας

Ο **Χαράλαμπος Φλόκας** ήταν Ταξίαρχος του Ελληνικού Στρατού (1922-2018) και αγωνιστής της Εθνικής Αντίστασης του ΕΔΕΣ.
Κατάγεται από τα Πεστά των Ιωαννίνων και γεννήθηκε το 1922 στην ίδια περιοχή και σπούδασε στην Ζωσιμαία Σχολή και στη Παιδαγωγική Ακαδημία Ιωαννίνων.

## Εθνική αντίσταση
Εκπαιδεύτηκε στην Σχολή εφέδρων αξιωματικών του ΕΔΕΣ στο Σακαρέτσι. Υπήρξε ένοπλο μέλος του ΕΔΕΣ - ΕΟΕΑ από 15/03/1943, εν συνεχεία κατετάγει στην εθνοφυλακή στην περίοδο του εμφυλίου. Με το τέλος του εμφυλίου φοίτησε στην Σχολή Ευελπίδων. Διετέλεσε καθηγητής της Σχολής Πολέμου. Υπηρέτησε επίσης στην Διεύθυνση Ιστορίας Στρατού.

## Συγγραφικό έργο
* Η κατοχή 1941-44 και οι εθνικές κυβερνήσεις στην Ελλάδα και το εξωτερικό,
* Οι μεγάλες μάχες Στάλινγκραντ και Κούρσκ,
* Η μάχη της Μενίνας,
* Οι αγώνες των Βορ. Ηπειρωτών.
* Ἐθνική Ἀντίσταση (1942-1945)  Ὁ ΕΔΕΣ καί οἱ ἀντάρτες

## Σημειώσεις - Παραπομπές


Κατηγορία:Μέλη του ΕΔΕΣ
Κατηγορία:Μέλη των Εθνικών Ομάδων Ελλήνων Ανταρτών
Κατηγορία:Απόφοιτοι της Ζωσιμαίας Σχολής
Έδαφος της Τανγκανίκας

Το **Έδαφος της Τανγκανίκας** () ήταν αποικιακό έδαφος της Ανατολικής Αφρικής το οποίο τελούσε υπό τη διοίκηση του Ηνωμένου Βασιλείου, υπό διαφορετικές μορφές, μεταξύ 1916 και 1961. Για πρώτη φορά η περιοχή κατακτήθηκε το 1884 όταν οι Γερμανοί την συμπεριέλαβαν στις κτήσεις τους. Το 1918, κατά τη διάρκεια του Α΄ Παγκοσμίου Πολέμου την κατέλαβαν τα βρετανικά στρατεύματα και έκτοτε αποτέλεσε τμήμα της βρετανικής αυτοκρατορίας έως και το έτος 1961, όταν η Τανγκανίκα κέρδισε την ανεξαρτησία της. Τρία χρόνια αργότερα (1964), η Τανγκανίκα και η Ζανζιβάρη συμφώνησαν να ενωθούν σε ενιαίο κράτος, την Τανζανία.

## Παραπομπές


## Πηγές
* "''Tανζανία, άγρια ομορφιά και εκκωφαντική γαλήνη''"

## Εξωτερικοί σύνδεσμοι
* 


Κατηγορία:Πρώην αποικίες στην Αφρική
Κατηγορία:Εδάφη υπό κηδεμονία των Ηνωμένων Εθνών
Κατηγορία:Τανγκανίκα
Εταιρία των εν Ρώμη Ελλήνων Καλλιτεχνών

Η «**Εταιρία των εν Ρώμη Ελλήνων Καλλιτεχνών**» ήταν καλλιτεχνική ένωση που ιδρύθηκε στην ιταλική πρωτεύουσα τη δεκαετία του 1860.

## Ίδρυση και μέλη
«Η Εταιρία των εν Ρώμη Ελλήνων Καλλιτεχνών» ιδρύθηκε το 1865 από τους Λεωνίδα Δρόση, Δημήτριο Δομβριάδη, Δημήτριο Φιλιππότη, Στέφανο Βαρούτη, Δημήτριο Κερατιώτη, Κοσμά Απέργη και Αντώνιο Φραγκούλη που την περίοδο εκείνη ζούσαν, σπούδαζαν και εργαζόταν στην ιταλική πρωτεύουσα. Με πρότυπο τις ευρωπαϊκές καλλιτεχνικές αδελφότητες, με την ηθική συμπαράσταση και την οικονομική ενίσχυση του Γενικού Πρόξενου της Ελλάδας στη Ρώμη, Γάλλου φιλέλληνα Γκωτιέ, και χωρίς να έχει συνδικαλιστικό χαρακτήρα, «Η Εταιρία των εν Ρώμη Ελλήνων Καλλιτεχνών» έθετε ως πρωταρχικό σκοπό την «προαγωγήν των ωραίων τεχνών (ιδίως της ζωγραφικής και της γλυπτικής) παρά τοις ελληνόπαισιν, οίτινες περί την εκμάθησιν και την άσκησιν αυτών εν Ρώμη καταγίνονται, διευκολύνουσα αυτοίς τα προς την των έργων εκτέλεσιν, προμηθεύουσα δε και τα χρειώδη προς τε τους νοσούντας των φοιτητών, ή τους κατά συγκυρίαν παρεπιδημούντας». Παράλληλα, στο καταστατικό της προβλεπόταν και η καθιέρωση ελληνικής καλλιτεχνικής έκθεσης στη Ρώμη και η θέσπιση βραβείων.

Η «Εταιρία των εν Ρώμη Ελλήνων Καλλιτεχνών» αποτελεί ιστορικά, παρά τον ιδιαίτερο χαρακτήρα της, την πρώτη προσπάθεια συσπείρωσης Ελλήνων καλλιτεχνών τον 19ο αιώνα. Στη συνέχεια, τόσο τον 19ο όσο και τις πρώτες δεκαετίες του 20ού αιώνα, θα ακολουθήσουν περισσότερο οργανωμένες, συστηματικές και στοχευμένες προσπάθειες που θα κορυφωθούν με την ίδρυση του Επιμελητήριου Εικαστικών Τεχνών Ελλάδος (Ε.Ε.Τ.Ε.).

## Πηγές-βιβλιογραφία
* «Ελληνική Καλλιτεχνική Εταιρία εν Ρώμη», περ. *Πανδώρα*, 441, Αθήνα, 1 Αυγούστου 1868, σσ. 181-183
* Ιωάννης Ν. Μπόλης: *Οι καλλιτεχνικές εκθέσεις. Οι καλλιτέχνες και το κοινό τους στην Αθήνα του 19ου αιώνα*, αδημοσίευτη διδακτορική διατριβή, Αριστοτέλειο Πανεπιστήμιο Θεσσαλονίκης, 2000, σελ. 154
* Σπύρος Μοσχονάς: *Καλλιτεχνικά σωματεία και ομάδες τέχνης στην Ελλάδα κατά το α' μισό του 20ού αιώνα: η σημασία και η προσφορά τους*, αδημοσίευτη διδακτορική διατριβή, Εθνικό και Καποδιστριακό Πανεπιστήμιο Αθηνών, 2010, σσ. 51-52

## Παραπομπές


Κατηγορία:Τέχνες στην Ελλάδα
Κατηγορία:Ελληνικές Επαγγελματικές Ενώσεις
Εγιάλ Γκολάν

Ο **Εγιάλ Γκολάν** (Εβραϊκά: אייל גולן, γεν. 12 Απριλίου 1971) είναι Ισραηλινός τραγουδιστής. Εχει πουλήσει πάνω από 3 εκατομμύρια άλμπουμ στο Ισραήλ. Ένα μεγάλο μέρος από τα τραγούδια του μεταφράστηκαν από τα ελληνικά στα Εβραϊκά.
 
## Βιογραφικό
Γεννήθηκε και μεγάλωσε στο Κfar Marmorek στο Ρεχοβότ. Όταν ήταν τεσσάρων ετών, οι γονείς του χώρισαν και μετακόμισε στο σπίτι της μητέρας του. Εργάστηκε στον τομέα των κατασκευών για πολλά χρόνια, και ήταν παίκτης της Hapoel Marmorek.

ΓκολΤο πρώτο του σόλο άλμπουμ κυκλοφόρησε το 1995. Την επόμενη χρονιά κυκλοφόρησε το δεύτερο άλμπουμ «συναυλία». Αλλά η πραγματική δόξα και φήμη ήρθε με την κυκλοφορία του τρίτου του άλμπουμ - "Without You" (1997), το οποίο έγινε πλατινένιο στο Ισραήλ.

Το 2014 συνελήφθη για φοροδιαφυγή και καταδικάστηκε να πληρώσει πρόστιμο που αντιστοιχεί σε 750.000 δολλάρια Η.Π.Α. και να προσφέρει κοινωνική εργασία επί τέσσερις μήνες.

## Παραπομπές


## Εξωτερικοί σύνδεσμοι
* 

Κατηγορία:Ισραηλινοί μουσικοί
Σύνδεσμος Ακαδημιών της Ισπανικής Γλώσσας

Ο **Σύνδεσμος Ακαδημιών της Ισπανικής Γλώσσας** (ισπανικά: *Asociación de Academias de la Lengua Española*, ASALE) είναι ο φορέας που ρυθμίζει την ισπανική γλώσσα. Δημιουργήθηκε στο Μεξικό το 1951 και αντιπροσωπεύει την ένωση όλων των επιμέρους ακαδημιών στον ισπανόφωνο κόσμο.

Μέσα από την πρωτοβουλία του τότε προέδρου του Μεξικού Μιγκέλ Αλεμάν Βαλντές, το πρώτο συνέδριο Ακαδημιών συγκλήθηκε με σκοπό τη διατήρηση της ακεραιότητας και την προώθηση της περαιτέρω ανάπτυξης της ισπανικής γλώσσας. Η συνάντηση πραγματοποιήθηκε το διάστημα μεταξύ της 23ης Απριλίου και της 6η Μαΐου του 1951 και είχε ως αποτέλεσμα τη δημιουργία της ASALE και της μόνιμης επιτροπής της, η οποία εδρεύει στη Μαδρίτη. Η Βασιλική Ισπανική Ακαδημία (RAE) δεν ήταν παρούσα κατά την πρώτη συνεδρίαση, αλλά συμμετείχε στη Μόνιμη Επιτροπή. Από το δεύτερο συνέδριο που συγκλήθηκε το 1956 και έπειτα, η RAE έχει διαρκή συμμετοχή.

Η συνεργασία μεταξύ της RAE και των άλλων ακαδημιών εκφράστηκε στη συγγραφή από κοινού του *Diccionario de la RAE* (ξεκινώντας από την έκδοση 22, που δημοσιεύθηκε το 2001), καθώς και η έκδοση του 1999 του *Ortografía* θεωρήθηκε μια πραγματική πανισπανόφωνη εργασία. Τα σχέδια κοινών δράσεων περιλαμβάνουν την επεξεργασία του *Gramática* και την κατάρτιση του *Diccionario de americanismos*. Το 2000 η ASALE διοργάνωσε τη Σχολή Ισπανόφωνης Λεξικογραφίας και το Ίδρυμα Καρολίνα για την προώθηση της ισπανικής λεξικογραφίας.

Μαζί με τη RAE, η ASALE κέρδισε το Βραβείο του Πρίγκιπα των Αστουριών για την Ειρήνη το 2000.

## Οργανισμός
Η ASALE συνεδριάζει κάθε τέσσερα χρόνια, με επικεφαλής μία μόνιμη επιτροπή που απαρτίζεται από τον πρόεδρο, τον γενικό γραμματέα, τον ταμία της RAE και τέσσερα μέλη του διοικητικού συμβουλίου που προέρχονται από τις συνδεδεμένες ακαδημίες και που περιστρέφονται σε ετήσια βάση. Κατά τη διάρκεια του Τρίτου Συνεδρίου των Ακαδημιών που πραγματοποιήθηκε στην Μπογκοτά της Κολομβίας το 1960, επιτεύχθηκε μια συμφωνία με την οποία οι κυβερνήσεις των χωρών που είναι μέλη της ASALE, θα είναι υποχρεωμένες να παρέχουν οικονομική στήριξη προς τις αντίστοιχες ακαδημίες τους και στην ευρύτερη ένωση.

## Ακαδημίες
Δεν υπάρχει καμία ρυθμιστική αρχή για την Ισημερινή Γουινέα, οι ισπανόφωνοι της οποίας αποτελούν την πλειοψηφία του πληθυσμού, ούτε για το Μπελίζ, που το ένα τρίτο του πληθυσμού είναι ισπανόφωνοι. Τα ισπανικά ομιλούνται επίσης στην Ανδόρρα και το Γιβραλτάρ, που συνορεύουν με την Ισπανία.

thumb|400px|Χώρες μέλη της ASALE

## Παραπομπές


## Εξωτερικοί σύνδεσμοι

* 

Κατηγορία:Ισπανική γλώσσα
Ισπανικη
Χρήστος Οικονόμου

Ο **Χρήστος Οικονόμου** (1935-2023) ήταν Έλληνας ιατρός και πολιτικός.

## Βιογραφία
Γεννήθηκε στον Πειραιά το 1935 αλλά καταγόταν από τα Τρίκαλα. Σπούδασε στην Ιατρική Σχολή του Πανεπιστημίου Αθηνών, με ειδίκευση την ψυχιατρική.

Ήταν ιδρυτικό μέλος του ΠΑΣΟΚ και ένας από τους στενούς συνεργάτες του Ανδρέα Παπανδρέου. 

Διετέλεσε βουλευτής Τρικάλων του ΠΑΣΟΚ για 23 χρόνια (1977-2000), όταν αποσύρθηκε από την ενεργό πολιτική και επέλεξε έναν ρόλο θεωρητικού της παράταξης.

Διετέλεσε υφυπουργός Υγείας, Πρόνοιας και Κοινωνικών Ασφαλίσεων από τον Ιούνιο του 1988 μέχρι τον Ιούλιο του 1989 και συνέβαλε τα μέγιστα στην οργάνωση του ΕΣΥ.

Απεβίωσε στις 27 Μαΐου 2023,

## Προσωπική ζωή
Τα τελευταία χρόνια εργαζόταν ως ψυχίατρος και ήταν ιδιοκτήτης κλινικής στα Τρίκαλα. Ήταν παντρεμένος με την Ρένα Οικονόμου και είχαν αποκτήσει δυο παιδιά, τον επίσης βουλευτή του ΠΑΣΟΚ Γιώργο και τη Βάσια.

## Πηγές


Κατηγορία:Έλληνες ιατροί του 20ού αιώνα
Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Τρικάλων
Κατηγορία:Έλληνες υφυπουργοί Υγείας Πρόνοιας και Κοινωνικών Ασφαλίσεων
Βερατριδίνη

right|thumb|250px|Χημική δομή της βερατριδίνης
Η **βερατριδίνη** είναι στεροειδές παράγωγο αλκαλοειδούς που απαντάται σε ορισμένα φυτά της οικογένειας των Liliaceae. Λειτουργεί ως νευροτοξίνη, προκαλώντας αδρανοποίηση των διαύλων ιόντων νατρίου. Πρωτίστως λαμβάνεται από τα σπέρματα των φυτών *Schoenocaulon officinale* και*[[Βέρατρον το λευκόν|Veratrum album]]*. Δεσμεύεται στην διαμεμβρανική θέση του υποδοχέα 2 και αυξάνει ενδοκυτταρική συγκέντρωση ιόντων ασβεστίου Ca2+. Δρα κατά προτίμηση με σύνδεση προς διαύλους του ενεργοποιημένου Na+ και προκαλεί επίμονη ενεργοποίηση που οδηγεί σε αύξηση της διεγερσιμότητας του νεύρου.

## Χημεία
Η βερατριδίνη είναι παράγωγο του 3-βερατοατρικού εστέρα (γνωστού ως βερακεβίνη), ο οποίος ανήκει στην κατηγορία των C-nor-D-ομοστεροειδών αλκαλοειδών. Η μοριακή δομή και η στερεοχημεία αυτής  όπως και συγγενών αλκαλοειδών καθορίστηκαν μόνο μετά από δεκαετίες χημικών ερευνών. Η δομή της βερατριδίνης έχει επιβεβαιωθεί με φασματοσκοπία NMR. και κρυσταλλογραφίας ακτίνων Χ.

## Χρήση
Έχει χρησιμοποιηθεί σε αλοιφές για τη θεραπεία της νευραλγίας και ρευματοειδούς φύσεως πόνων.

## Παραπομπές


Κατηγορία:Στεροειδή
Μάχη του Καλονύκτη

Η **μάχη του Καλονύκτη** ήταν πολεμική εμπλοκή της επανάστασης του 1866 στην Κρήτη με νικηφόρα έκβαση για τους Τούρκους.

## Η εξέλιξη των γεγονότων
Στις 8 ή 9 Δεκεμβρίου 1868 Έλληνες επαναστάτες προστρέχοντες εις βοήθειαν του Πετροπουλάκη και ερχόμενοι από τα Ρούστικα σε σύντομο χρόνο, αρχικά απέκρουσαν ισχυρό Τουρκικό απόσπασμα ορμώμενο από το Ρέθυμνο στον Καλονύκτη και στο Βαλσαμόνερο και κατά άλλη πηγή στη μάχη που έγινε στον Κουλέ Αγιασματσίου, παρίστατο ως αρχηγός των Ελλήνων ο ίδιος ο Δημήτριος Πετροπουλάκης. Κι ενώ τους είχαν πολιορκήσει, κατά τις 5 μ.μ. αναγκάστηκαν να υποχωρήσουν κατά τα Ρούστικα, καθώς έφθασαν υπέρτερες σε αριθμό εχθρικές ενισχύσεις. Από την ελληνική πλευρά σκοτώθηκαν οι: οπλαρχηγός των 13 χωριών του Ακρωτηρίου Αναγνώστης ή Αντώνιος Νικ. Τσουχλαράκης ή Τσούχλαρης από το Χωρδάκι Ακρωτηρίου και οι Γαυγιωτάκης ή Γαυδιωτάκης ή Γαβιοτάκης Κ. και Χατζηδάκης Γ., οι οποίοι ετάφησαν στα Ρούστικα. Τραυματίσθησαν οι Τσόντος και Τσιτσιρίδης. Πρωταγωνιστικό ρόλο στη μάχη είχε και ο καπετάν Γεώργιος Ηλιάκης ή Χαλίκης (ΧαλικοΓιώργης) από τον Καλονύκτη Ρεθύμνης.

## Παραπομπές


## Πηγές
* Ψιλλάκης Βασίλειος *Ιστορία της Κρήτης*
* Αναζήτηση Πεσόντων - Γενικό Επιτελείο Στρατού 
* ΤΣΟΝΤΟΣ ΛΑΜΠΗΣ ή Τσοντολάμπης. Καπετάνιος επανάστασης 1866-69 
* Τσόντος ή Τσοντάκης - Σφακιά η ρίζα της Κρήτης
* Δεληγιαννάκης - Σφακιά η ρίζα της Κρήτης
* Παναγιώτου Κ. Κριάρη ''Ιστορία της Κρήτης από των αρχαιοτάτων χρόνων μέχρι τέλους της επαναστάσεως του 1866'' σελίδα 751 Βιβλιοθήκη της Βουλής των Ελλήνων 
* Καλλονάς Στυλιανός, Η Κρήτη Ολοκαύτωμα (1866-1869). Αθήναι, 1963, σελ. 326
* Αναστασάκης Μιχαήλ: Ιστορία της Κισσάμου επί Τουρκοκρατίας, σελ. 212

Καλονύκτη
Μέγα Ρέμα

Το **Μέγα Ρέμα** ή **Ρέμα Πρωτομαγιάς**, παλαιότερα *Κοτζά Ντερέ* είναι ποταμός της Μακεδονίας που πηγάζει από το Πάικο και, έπειτα από μια σύντομη διαδρομή, καταλήγει στον ποταμό Αξιό στα βορειοδυτικά του Πευκοδάσους. 

## Περιγραφή
Το Μέγα Ρέμα, το οποίο αποτελεί παραπόταμο του ποταμού Αξιού, πηγάζει από τις βόρειες πλαγιές του Πάικου. Η πορεία του ξεκινά ανατολικά του ακατοίκητου οικισμού Τρία Έλατα Πέλλας, περνά βόρεια των Λιβαδίων και συνεχίζει την πορεία του νότια της Κούπας, όπου σχηματίζονται πολλοί καταρράκτες, ένας εκ των οποίων καταλήγει στη Σμαραγδένια λίμνη. Στη συνέχεια η πορεία του γίνεται νοτιοανατολική και καταλήγει στην τεχνητή λίμνη Μεταλλείου. Μετά τη λίμνη Μεταλλείου συνεχίζει βόρεια της Πηγής και μετά από μία βορειοανατολική πορεία, εκβάλλει στον Αξιό στο ύψος του Πευκοδάσους, στη νότια έξοδο του *φαραγγιού του Αγίου Παντελεήμονα*, στη νότια απόληξη του λόφου Μπατσόβου. Παραπόταμοί του είναι το *Ρέμα Πεπονιάς*, το *Λυκόρεμα* και το *Κρυονέρι* ή *Κρύο Ρέμα*.

Το Μέγα Ρέμα είναι γνωστό και ως *Ρέμα Πρωτομαγιάς*, καθώς την Πρωτομαγιά, όλη η περιοχή Παιονίας και ιδιαίτερα οι κάτοικοι των παρόχθιων οικισμών της Αμφαξίτιδας, συγκεντρώνονται στις όχθες του ποταμού, στο ύψος της Πηγής, προκειμένου να εορτάσουν την ημέρα με υπαίθριες δραστηριότητες, ψησταριές και αθλοπαιδιές. 

Το Μέγα Ρέμα είναι γνωστό για τους πολλούς καταρράκτες του, καθώς και για τα ψάρια του, τα καβούρια *(potamon fluviatile)* και τις καραβίδες του γλυκού νερού που συγκεντρώνουν πλήθος αλιέων στις όχθες του, καθώς και στη λίμνη Μεταλλείου. Ο ποταμός έχει ροή όλο το έτος και σ' αυτό εκφορτίζουν οι πηγές *Λέχνιτς*, *Μαντέμου* και *[[Κούπα Κιλκίς|Κούπας]]*. Στις διαδρομές του Μεγάλου Ρέματος μέσα στις δασώδεις πλαγιές του Πάικου συναντά κανείς διάσπαρτα ερείπια γεφυρών από την παλαιά σιδηροδρομική γραμμή που λειτουργούσε για τις ανάγκες των μεταλλείων αργύρου τον 20ο αιώνα κοντά στο Σκρα.

## Πηγές
*Visit Greece, Περίπατος στο Μέγα Ρέμα  
*Υπουργείο Αγροτικής Ανάπτυξης, Αποτελέσματα Λεκάνης Αξιού, Υδρογεωλογικά Στοιχεία 
*Στρατηγική Μελέτη Περιβαλλοντικών Επιπτώσεων του Σχεδίου "Επικαιροποίηση Ρυθμιστικού Σχεδίου Θεσσαλονίκης"

Κατηγορία:Παραπόταμοι του Αξιού
Κατηγορία:Ποταμοί της Μακεδονίας
Κατηγορία:Γεωγραφία του Κιλκίς
Κατηγορία:Περιφερειακή ενότητα Κιλκίς
Κατηγορία:Δήμος Παιονίας
Βασιλική Ισπανική Ακαδημία

Η **Βασιλική Ισπανική Ακαδημία** (ισπανικά: *Real Academia Española*, RAE) είναι ο επίσημος βασιλικός φορέας, αρμόδιος για την εποπτεία της ισπανικής γλώσσας. Εδρεύει στη Μαδρίτη της Ισπανίας, αλλά συνδέεται με τις εθνικές ακαδημίες γλώσσας σε είκοσι ένα ισπανόφωνα έθνη μέσω του Συνδέσμου Ακαδημιών της Ισπανικής Γλώσσας. Το έμβλημα της ΡΑΕ είναι ένα φλογερό δοχείο, ενώ έχει ως σύνθημα το *Limpia, fija y da esplendor* (Καθαρίζει, διορθώνει και δίνει μεγαλείο).

Ιδρύθηκε το 1713 με πρωτοβουλία του φωτισμένου Χουάν Μανουέλ Φερνάντεθ Πατσέκο, Ζ΄ Μαρκήσιου της Βιγένα και Δούκα της Εσκαλόνα, κατ' απομίμηση της Γαλλικής Ακαδημίας. Το επόμενο έτος, ο βασιλιάς Φίλιππος Ε΄ ενέκρινε τον χάρτη της και την έθεσε υπό την προστασία του.

Η ίδια η RAE έχει αφιερωθεί στο γλωσσικό προγραμματισμό, με την εφαρμογή μιας γλωσσικής συνταγής που αποσκοπεί στην προώθηση της γλωσσικής ενότητας στο εσωτερικό και μεταξύ των διαφόρων περιοχών, ώστε να εξασφαλιστεί ένα κοινό πρότυπο σύμφωνα με το άρθρο 1 του ιδρυτικού της χάρτη: «... για να εξασφαλιστεί ότι με τις αλλαγές που υφίσταται η ισπανική γλώσσα [...] δεν θα χάσει την ουσιαστική ενότητα που απολαμβάνει σε όλο τον ισπανόφωνο κόσμο».

Οι προτεινόμενες κατευθυντήριες γραμμές για τη γλώσσα εμφανίζονται σε έναν αριθμό έργων. Οι προτεραιότητες είναι το *Diccionario de la lengua Española de la Real Academia Española* (Λεξικό της ισπανικής γλώσσας της Βασιλικής Ισπανικής Ακαδημίας ή DRAE), το οποίο δημοσιεύτικε περιοδικά είκοσι τρεις φορές από το 1780 και τη γραμματική του, με τελευταία επεξεργασία τον Οκτώβριο του 2014. Η RAE ακολουθεί μια τυπική διαδικασία εισδοχής λέξεων στις εκδόσεις της.

Η έδρα, η οποία άνοιξε το 1894, βρίσκεται στην Calle Felipe IV, 4, στην περιοχή του Χερόνιμος, δίπλα στο Museo del Prado. Το Κέντρο Μελετών της Βασιλικής Ισπανικής Ακαδημίας, το οποίο άνοιξε το 2007, βρίσκεται στο Calle Serrano 187-189.

## Εικόνες

 Juan Manuel Fernández Pacheco.jpg|Ο Χουάν Μανουέλ Φερνάντεθ Πατσέκο, Μαρκήσιος της Βιγένα
 Autoridades.jpg|Το *Diccionario de Autoridades* του 1726
 Academia de la Lengua.jpg|Η έδρα της RAE στη Μαδρίτη


## Παραπομπές


## Εξωτερικοί σύνδεσμοι

*
Energia (πύραυλος)

Ο **Energia** (Ρώσικα: Энергия, Αγγλικά: Energy) ήταν ένας Σοβιετικός πυραυλοφορέας, μεγάλης μεταφορικής ικανότητας, που σχεδιάστηκε από την NPO Energia για τις ανάγκες του διαστημικού προγράμματος Μπουράν ενώ η ανάπτυξή του ξεκίνησε το 1976.

Αποτελείτο από τέσσερις προσδεδεμένους στο κεντρικό στάδιο πυραύλους, με κινητήρες RD-170 υγρών καυσίμων (κυροζίνης-υγρού οξυγόνου) και το κεντρικό στάδιο με τον κινητήρα RD-0120 καυσίμων υγρού υδρογόνου-υγρού οξυγόνου.

Ο πύραυλος ήταν ικανός να τοποθετεί φορτία 100 τόνων σε χαμηλή γήινη τροχιά, 20 τόνων σε γεωστατική τροχιά και μέχρι 32 τόνων σε τροχιά για μετάβαση στη Σελήνη.

## Ανάπτυξη

Η ανάπτυξη του Energia ξεκίνησε μετά την απόφαση ακύρωσης του ανεπιτυχούς προγράμματος εξέλιξης του πυραύλου Ν1. Υποδομές και εγκαταστάσεις του προγράμματος αυτού χρησιμοποιήθηκαν για την ανάπτυξη του Energia όμοια με την πρακτική της επαναχρησιμοποίησης των υποδομών του Saturn V για την ανάπτυξη του Διαστημικού Λεωφορείου που ακολούθησε η NASA.

Ο Energia σχεδιάστηκε να εκτοξεύει το επαναχρησιμοποιούμενο σκάφος Μπουράν και για αυτό τον λόγο η σχεδίαση προέβλεπε να φέρει το φορτίο του τοποθετημένο πλευρικά και όχι στην κορυφή του όπως συμβαίνει με τους υπόλοιπους πυραυλοφορείς. Αργότερα προτάθηκε ο Energia να χρησιμοποιηθεί και σαν μεγάλης μεταφορικής ικανότητας γενικής χρήσης πυραυλοφορέας με την απαραίτητη προσθήκη ενός ανωτέρου (τελικού) σταδίου. Έτσι, η πρώτη πτήση του Energia ήταν να μεταφέρει το στρατιωτικό σκάφος Polyus σαν το ωφέλιμο φορτίο του.

## Διακοπή

Η παράγωγη του πυραυλοφορέων Energia σταμάτησε με την πτώση της Σοβιετικής Ένωσης και τη διακοπή του προγράμματος Μπουραν. Έκτοτε, υπήρξε φημολογία για επανεκκίνηση του προγράμματος και της παράγωγης τους άλλα λόγω της τρέχουσας διεθνούς πολιτικής κατάστασης κάτι τέτοιο δεν φαίνεται ιδιαίτερα πιθανό.

Κατηγορία:Σοβιετικό διαστημικό πρόγραμμα
Κατηγορία:Πύραυλοι
Θεόδωρος Στάθης

Ο **Θεόδωρος Στάθης** (1937) είναι Έλληνας πανεπιστημιακός και πολιτικός, ιδρυτικό μέλος του ΠΑΚ και αργότερα του ΠΑΣΟΚ, που διετέλεσε βουλευτής και υπουργός.

## Βιογραφικά στοιχεία
Γεννήθηκε το 1937 στην Κοιλάδα Λάρισας. Σπούδασε μηχανολόγος μηχανικός στο Πολυτεχνείο της Βιέννης, και συνέχισε τις σπουδές του στο Πανεπιστήμιο Κολούμπια της Νέας Υόρκης, του οποίου αναγορεύτηκε διδάκτορας Θετικών Επιστημών στον τομέα της Βιοφυσικής.

Ακολούθησε ακαδημαϊκή καριέρα και δίδαξε στα πανεπιστήμια Κολούμπια και Κολλέγιο Μανχάταν στις ΗΠΑ, και στο Πανεπιστήμιο Πατρών στην Ελλάδα. Δίδαξε, επίσης, ως επισκέπτης καθηγητής, στο Τμήμα Διπλωματικών και Ευρωπαϊκών Πολιτικών και Οικονομικών Σπουδών του Πανεπιστημίου Μακεδονίας, με αντικείμενα διδασκαλίας την Αμυντική Πολιτική και Εθνική Ασφάλεια, Εξωτερική Πολιτική και Ασφάλεια Ευρωπαϊκής Ένωσης και Διεθνή Θέματα Ασφάλειας και Συνεργασίας.

Υπήρξε γραμματέας της Παναμερικανικής Επιτροπής για την Αυτοδιάθεση της Κύπρου (1963 - 1967), πρόεδρος της Αμερικανικής Αντιδικτατορικής Επιτροπής για την Δημοκρατία και την Ελευθερία στην Ελλάδα, μέλος του Εθνικού Συμβουλίου του ΠΑΚ και ιδρυτικό μέλος του ΠΑΣΟΚ. Στο ΠΑΣΟΚ διετέλεσε μέλος και αναπληρωτής γραμματέας της Επιτροπής Διεθνών Σχέσεων, υπεύθυνος του τομέα Ασφάλειας και Συνεργασίας.

Ήταν βουλευτής Λάρισας με το ΠΑΣΟΚ από το 1981 ως το 1990, από το 1993 ως το 1996, και από το 1997 ως το 2000 (το 1997 αντικατέστησε το Νίκο Φλώρο, του οποίου η εκλογή ακυρώθηκε).

Στις κυβερνήσεις του Ανδρέα Παπανδρέου, διετέλεσε υφυπουργός Εθνικής Άμυνας από τον Απρίλιο του 1986 μέχρι τον Σεπτέμβριο του 1987, αναπληρωτής υπουργός Πολιτισμού από τον Ιούνιο του 1988 μέχρι τον Μάρτιο του 1989, και υπουργός Γεωργίας από τον Σεπτέμβριο του 1995 μέχρι τον Ιανουάριο του 1996. Στο υπουργείο Εθνικής Άμυνας, η θητεία του συνέπεσε με την ελληνοτουρκική κρίση του Μαρτίου 1987, την οποία χειρίστηκε μαζί με τον υπουργό Γιάννη Χαραλαμπόπουλο.

## Πηγές


Κατηγορία:Βουλευτές Λάρισας
Κατηγορία:Βουλευτές εκλεγμένοι με το ΠΑΣΟΚ
Κατηγορία:Έλληνες υφυπουργοί Εθνικής Άμυνας
Κατηγορία:Έλληνες αναπληρωτές υπουργοί Πολιτισμού
Κατηγορία:Έλληνες υπουργοί Γεωργίας
Κατηγορία:Μέλη του Πανελλήνιου Απελευθερωτικού Κινήματος
Κατηγορία:Καθηγητές Πανεπιστημίου Πατρών
Γαλλική Ακαδημία

Η **Γαλλική Ακαδημία** (γαλλικά: *Académie française*, ) είναι το κατ' εξοχήν γαλλικό όργανο εκμάθησης για θέματα που αφορούν τη γαλλική γλώσσα. Η Ακαδημία ιδρύθηκε επίσημα το 1635 από τον Καρδινάλιο Ρισελιέ, πρωθυπουργό του βασιλιά Λουδοβίκου ΙΓ΄. Διέκοψε τη λειτουργία της το 1793, κατά τη διάρκεια της Γαλλικής Επανάστασης και επανασυστάθηκε το 1803 από τον Ναπολέοντα Βοναπάρτη. Αποτελεί την παλαιότερη από τις πέντε ακαδημίες του Ινστιτούτου της Γαλλίας.

Η Ακαδημία αποτελείται από σαράντα μέλη, τα οποία είναι γνωστά ως *αθάνατοι* (immortels). Τα νέα μέλη της εκλέγονται από τα ήδη υπάρχοντα μέλη της Ακαδημίας. Οι ακαδημαϊκοί ασκούν τα καθήκοντά τους εφ όρου ζωής, αλλά μπορεί να αποπεμφθούν για πειθαρχικούς λόγους. Ο Φιλίπ Πεταίν, ο οποίος ονομάστηκε στρατάρχης της Γαλλίας μετά τη νίκη του Βερντέν στον Πρώτο Παγκόσμιο Πόλεμο, εξελέγη μέλος της Ακαδημίας το 1931 και, μετά από την κυβέρνηση της Γαλλίας του Βισύ, στον Δεύτερο Παγκόσμιο Πόλεμο, αναγκάστηκε να παραιτηθεί από την έδρα του το 1945.

Η Ακαδημία εκδίδει το λεξικό της γαλλικής γλώσσας, γνωστό ως *Dictionnaire de l'Académie française* (Λεξικό της Γαλλικής Ακαδημίας), το οποίο θεωρείται ως επίσημο στη Γαλλία. Μια ειδική επιτροπή που θα απαρτίζεται από ορισμένα μέλη της Ακαδημίας αναλαμβάνει τη σύνταξη του έργου.

## Εικόνες

Αρχείο:DictionaryFrenchAcademy1835.jpg|Το *Dictionnaire de l'Académie française* του 1835
Αρχείο:AREND(11) p054 ARMAND JEAN DU PLESSIS, KARDINAAL DE RICHELIEU.jpg|Ο Καρδινάλιος Ρισελιέ, υπεύθυνος για την ίδρυση της Γαλλικής Ακαδημίας
Αρχείο:Institut de France - Académie française et pont des Arts.jpg|Το κτίριο του Ινστιτούτου της Γαλλίας, έδρα της Γαλλικής Ακαδημίας


## Παραπομπές


## Εξωτερικοί σύνδεσμοι
* 


Γαλλικη
Κατηγορία:Ρυθμιστές γλώσσας
Ολλανδικό Πρωτάθλημα Κλειστού Στίβου 1988

Το **Ολλανδικό Πρωτάθλημα Κλειστού Στίβου 1988** (ολλ: *Nederlandse kampioenschappen indoor atletiek 1988*) ήταν η 20η διοργάνωση του Ολλανδικού Πρωταθλήματος Κλειστού Στίβου, που διοργανώθηκε υπό την εποπτεία της Ολλανδικής Ομοσπονδίας Στίβου. Η διοργάνωση πραγματοποιήθηκε στο  Χόουτρουστχαλεν, στη Χάγη μεταξύ 20–21 Φεβρουαρίου του 1988. Στο πρωτάθλημα διεξήχθησαν δεκατέσσερα αγωνίσματα ανδρών και έντεκα γυναικών.
## Αποτελέσματα
### Ανδρών
thumb|right|Ο Πρωταθλητής στα 1500 μέτρα, Ρόμπ Ντρούπερς.

### Γυναικών
thumb|right|Η Πρωταθλήτρια στα 800, 1500 και 3000 μέτρα, Έλι βαν Χούλστ.

## Παραπομπές


## Βιβλιογραφία
* Winkels, E. (1988) *Marjon Wijnsma de surprise in Den Haag* Atletiekwereld nr.3: KNAU
* KNAU (1988) *Jaarverslag 88*

## Εξωτερικοί σύνδεσμοι
* Επίσημη ιστοσελίδα Ολλανδικού Πρωταθλήμα Κλειστού Στίβου 

Κατηγορία:Ολλανδικά Πρωταθλήματα Στίβου
Κατηγορία:Στίβος το 1988
Κατηγορία:Χάγη
That Dog (άλμπουμ)

Το "**That Dog**" (εμφανίζεται ως **that dog.**) είναι το ομώνυμο ντεμπούτο στούντιο άλμπουμ των That Dog. Αρχικά είχε κυκλοφορήσει ως EP από την Magnatone Products το 1993 και αργότερα μέσα στην ίδια χρονιά με επιπλέον τραγούδια κυκλοφόρησε ως στούντιο άλμπουμ από από την 4AD στο Ηνωμένο Βασίλειο. Την επόμενη χρονιά κυκλοφόρησε και στις ΗΠΑ από την DGC Records. Το "Old Timer" ήταν το μόνο single του άλμπουμ και το βίντεο κλιπ του σκηνοθετήθηκε από τον Spike Jonze.

## Κομμάτια
### Στούντιο άλμπουμ
Όλη η μουσική γράφτηκε από τους That Dog. Όλοι οι στίχοι γράφτηκαν από την Anna Waronker, εκτός των σημειωμένων
# "Old Timer" (Waronker/Jennifer Konner) – 2:08
# "Jump" – 3:15
# "Raina" – 2:12
# "You Are Here" – 4:36
# "Just Like Me" – 2:22
# "She" – 2:57
# "Angel" – 3:46
# "Westside Angst" (Waronker/Konner) – 1:49
# "She Looks at Me" (Rachel Haden) – 2:30
# "Punk Rock Girl" (Waronker/Konner) – 2:07
# "Zodiac" – 2:02
# "Family Functions" (Waronker/Konner) – 2:20
# "She Looks at Me (Reprise)" – 0:52
# "Paid Programming" – 2:51
# "This Boy" – 5:13
### EP
# "Westside Angst" (Waronker/Konner) – 1:57
# "Jump" – 3:15
# "She" – 3:06
# "Old Timer" (Waronker/Konner) – 1:56
# "Paid Programming" – 2:51
# "Angel" – 3:46
# "Raina" – 2:09

## Συντελεστές
* Anna Waronker – φωνή, κιθάρα
* Petra Haden – βιολί, φωνητικά
* Rachel Haden – μπάσο, φωνητικά, ακουστική κιθάρα
* Tony Maxwell – ντραμς, wah-wah
* Tanya Haden – τσέλο, φωνητικά στο "Family Functions"
* Tom Grimley – παραγωγός, μίξινγκ
* Chrisa Sadd – παραγωγός, μίξινγκ
* Bob Ludwig – mastering
* That Dog – παραγωγός, μίξινγκ, σχέδιο
* Melody McDaniels – φωτογραφία
## Παραπομπές


Κατηγορία:Άλμπουμ του 1993
Κατηγορία:Άλμπουμ του 1994